
Ir daudzas lietas,
kas neizskatās kā neuzticība, bet patiesībā ir neuzticība. Tās
ir attieksmes un izturēšanās paveidi, kas liek izaugt nodevībai
un neuzticībai. Ir svarīgi zināt par šīm lietām, jo tas bieži ir
iesākums nopietnai vadības krīzei.

Sātans izraisa jukas
Kunga namā un tās lieto, lai izgaismotu neuzticības elementus
draudzē. Daudz ļaužu, būdami neuzticīgi, izliekas, ir pārlieku
familiaritāti, tā izpaužot savu nedrošību.


1.
nodaļa

Liekulība ir
gars











1. Liekulis sevī nes
aktierisma garu.

2. Liekulis ir
viltīga un neuzticama persona.

3. Liekulis nes sevī
liekulības un neuzticības garu.

4. Liekulis nes sevī
spiegošanas garu un slepenībā kalpo citiem mērķiem.

5. Liekulis nes sevī
melu un pievilšanas garu.

6. Liekulis nes sevī
neapslāpējamu iznīcības garu. Ja tev tuvumā ir kāds, kas izliekas
un liekuļo, tu esi nāves briesmās.

7. Liekulis nes sevī
slepkavniecisku garu, jo gandrīz visi, kas izliekas un liekuļo,
ir slepkavas.






RAKSTURĪGĀKĀS
BĪBELES

PERSONAS, KAS
LIEKUĻOJA






1. DELILA LIEKUĻOJA.
Delila tikai izlikās, ka mīl Simsonu. Viņa to mierināja, viņa to ar
savu klātbūtni atspirdzināja un lika viņam melot, esot tai uz
ceļiem. Beigās atklājās, ka viņa bija melīga viltniece un
slepkava.

Un pēc tam notika, ka
viņš iemīlēja kādu sievu Sorekas ielejā, un viņas vārds bija
Delīla.

Pie viņas atnāca filistiešu
lielkungi un sacīja viņai: "Pierunā tu viņu, lai viņš parāda, kur
viņam slēpjas viņa lielais spēks un kā mēs viņu varētu pieveikt un
saistīt, lai viņu pārvarētu, tad mēs ikviens tev dosim tūkstoš un
simts sudraba gabalus."

Tad Delīla sacīja Simsonam:
"Pasaki man, kā tas ir izskaidrojams, ka tavs spēks ir tik liels,
un ar ko varētu tevi saistīt un savaldīt?" ...

Kad nu Delīla noskārta, ka viņš
tiešām no sirds tai bija atzinies, tad viņa lika ataicināt
filistiešu lielkungus, sacīdama: "Nāciet vēl šo reizi, jo viņš man
ir izkratījis visu savu sirdi." Tad filistiešu lielkungi nāca augšā
pie viņas, un tie nesa naudu savās rokās.

Viņa iemidzināja Simsonu savā
klēpī un pasauca kādu vīru, kas nocirpa viņa galvas matu septiņas
cirtas, un tā viņa guva varu pār viņu, bet viņa paša spēks to
atstāja.

Kad viņa sauca: "Filistieši,
Simson!" – tad viņš pamodās no sava miega un domāja: gan es arī
šoreiz izkļūšu tāpat kā citas reizes un sevi atbrīvošu. Bet viņš
nezināja, ka Tas Kungs no viņa bija atstājies (Soģu 16:4–6;
18–20).






2. JŪDA BIJA PERSONA,
KAS LIEKUĻOJA. Jūda tikai izlikās esam uzticīgs Jēzus Kristus
māceklis. Beigās atklājās, ka viņš bija viltnieks un
slepkava.

Bet sātans bija
iegājis Jūdā, kuru sauca par Iskariotu un kurš bija viens no tiem
divpadsmit.

Un tas nogāja un apspriedās ar
augstajiem priesteriem un virsniekiem, kā Viņu tiem nodot.

Un tie priecājās un piesolīja
viņam naudu.

Un viņš piekrita un sāka meklēt
izdevību, lai Viņu tiem nodotu, ļaudīm nezinot. ...

Un Viņš, no lūgšanas cēlies,
nāca pie Saviem mācekļiem un tos atrada aizmigušus aiz skumjām.

Un Viņš tiem sacīja: "Ko jūs
guļat? Celieties un lūdziet Dievu, ka nekrītat kārdināšanā!"

Un, Viņam vēl runājot, redzi,
nāca pulks ļaužu, un viens no tiem divpadsmit, Jūda vārdā, gāja
viņu priekšgalā un tuvojās Jēzum, lai Viņu skūpstītu.

Bet Jēzus
viņam sacīja: "Jūda, vai tu skūpstīdams nodod Cilvēka
Dēlu?" (Lūkas 22:3–6;
45–48)






3. ABSALOMS BIJA
PERSONA, KAS LIEKUĻOJA. Absaloms izlikās mīlam savu brāli, kad viņš
to uzaicināja uz viesībām. Beigās atklājās, ka šīs viesības bija
farss. Viņa tā saucamās viesības bija sazvērestība, lai nogalinātu
viņa brāli Amnonu.

Bet Absaloms nesacīja
Amnonam nedz ko ļaunu, nedz arī ko labu, jo Absaloms ienīda Amnonu,
tādēļ ka tas bija licis negodā viņa māsu Tamāru.

Tad notika, ka pēc pilniem
diviem gadiem Absalomam bija avju cirpšana Baal–Hacorā, kas ir
Efraima tuvumā, un Absaloms aicināja turp visus ķēniņa dēlus.

Absaloms arī nāca pie ķēniņa un
sacīja: "Redzi, tavam kalpam ir avju cirpšana; kaut ķēniņš nāktu ar
saviem pavadoņiem pie sava kalpa."

Bet ķēniņš atbildēja Absalomam:
"Nē, mans dēls! Mēs taču visi nevaram iet, ka mēs nekļūstam tev par
apgrūtinājumu." Un viņš centās ar varu to pierunāt, bet ķēniņš
negribēja iet un to svētīja.

Tad Absaloms sacīja: "Ja tu
negribi, tad lai ar mums kopā nāk mans brālis Amnons!" Un ķēniņš
viņam jautāja: "Kādēļ viņam būtu jāiet ar tevi?"

Kad Absaloms ar varu pastāvēja
uz savu lūgumu, tad viņš atļāva Amnonam un visiem ķēniņa dēliem iet
tam līdzi.

Tad Absaloms pavēlēja saviem
puišiem, sacīdams: "Uzmaniet to brīdi, kad Amnona sirds būs kļuvusi
līksma no vīna un es jums uzsaukšu: sitiet Amnonu! Tad nogaliniet
viņu, nebīstaities! Vai tad ne es to esmu jums pavēlējis? Esiet
drosmīgi un turieties kā varonīgi vīri!"

Un Absaloma puiši darīja
Amnonam, kā Absaloms bija pavēlējis; tad visi ķēniņa dēli cēlās un
metās ikviens uz savu mūli un bēga (2.Samuēla 13:22–29).






4. JAĒLA BIJA
PERSONA, KAS LIEKUĻOJA. Viņa pievīla Siseru, kānaāniešu armijas
komandieri. Viņa aicināja to nebaidīties un iedrošināja viņu
ienākt pie sevis un atlaisties. Jaēla noslepkavoja Siseru,
iecērtot viņa galvā telts mietu. Tikai daži cilvēki ir bijuši
spējīgi uz kaut ko tik ļaunu kā viņa. Maigā, mierinošā sieviete
faktiski bija slepkava. Šausmas!

Un Sisera bēga
kājām uz Jaēlas, kenieša Hebera sievas, telti, jo toreiz pastāvēja draudzīgas attiecības starp
Jabīnu, Hacora ķēniņu, un kenieša Hebera namu.

Tad Jaēla
iznāca Siseram pretī un viņam sacīja: "Iegriezies, mans kungs,
iegriezies pie manis, nebīsties!" Un viņš pie tās iegriezās teltī, un viņa to apsedza ar
segu.

Un viņš tai teica: "Lūdzu, dod
man mazliet ūdens nodzerties, jo es esmu izslāpis!" Tad viņa
attaisīja ādas trauku ar pienu un deva viņam dzert, un tad viņu
atkal apsedza.

Un viņš tai sacīja: "Nostājies
telts ieejā, bet, ja kāds nāk un tev jautā un prasa, vai še nav
kāds, tad atbildi: nē, šeit nav neviena cilvēka."

Tad Jaēla,
Hebera sieva, ņēma kādu no telts mietiņiem un veseri savā rokā, un
viņa klusītiņām pie tā piegāja, jo viņš bija aiz noguruma iemidzis.
Tad viņa izdzina mietiņu caur viņa deniņiem, tā ka tas iedūrās zemē, un tā viņš nomira (Soģu
4:17–21).






5. HUŠAJS BIJA
PERSONA, KAS LIEKUĻOJA. Hušajs tikai izlikās, ka būs blakus
Absalomam. Viņš izlikās, ka sniegs tam labu padomu, katru gadījumu
apstiprinot ar vislabākajiem nodomiem. Faktiski Hušajs kalpoja
ķēniņam Dāvidam un atradās Absaloma pilī, lai darbotos ķēniņa
Dāvida interesēs.

Kad Dāvids nonāca kalna galā, kur mēdza Dievu pielūgt,
redzi, tad viņam pretī iznāca Hušajs no Arkas, un
tā drēbes bija saplēstas, un zeme bija uz tā galvas. Un Dāvids
viņam sacīja: "Ja tu nāksi man līdzi, tad tu man būsi par nastu,
bet, ja tu atgriezīsies atpakaļ pilsētā un teiksi Absalomam:
ķēniņ, es būšu tavs kalps! Un, kā citkārt es esmu bijis tava tēva
kalps, tā nu es būšu tavs kalps,– tad tu manā labā varētu izjaukt
Ahitofela padomu. Un vai tur pie tevis nebūs priesteri Cadoks un
Abjatārs? Tāpēc visu, ko tu vien dzirdēsi ķēniņa namā, to saki
priesteriem Cadokam un Abjatāram!" (2.Samuēla
15:32–35)

Un notika,
kad Dāvida draugs Hušajs no
Arkas nāca pie Absaloma, tad Hušajs uzsauca Absalomam: "Ilgu mūžu
ķēniņam! Ilgu mūžu ķēniņam!" Bet Absaloms atbildēja Hušajam: "Vai tā ir tava uzticība
pret tavu draugu? Kāpēc tu neesi gājis ar savu draugu?"

Tad Hušajs atbildēja Absalomam:
"Nē! Bet, ko Tas Kungs ir izredzējis un šī tauta un visi Israēla
vīri, tam es arī piederēšu un pie tā es arī palikšu! Un tālāk – kam
tad lai es kalpoju? Vai lai es nekalpoju viņa dēlam? Tāpat kā es
esmu kalpojis tavam tēvam, tāpat es gribu būt tavā priekšā!" Un
Absaloms sacīja Ahitofelam: "Dodiet padomu, ko lai mēs iesākam!"
(2.Samuēla 16:16–20)






6. DĪNAS BRĀĻI BIJA
PERSONAS, KAS LIEKUĻOJA. Viņi tikai izlikās pieņemot Šehema
ierosinājumu precēt viņu māsu. Faktiski viņi plānoja visa ciemata
iedzīvotāju nogalināšanu.

Un Dīna, kas bija
Leas meita un kuru tā bija dzemdējusi Jēkabam, gāja iepazīties ar
tās zemes meitām. Un viņu ieraudzīja Šehems, hīviešu valdnieka
Hamora dēls, un viņš to paņēma, gulēja pie tās un nodarīja tai
varasdarbu.

Un viņa sirds pieķērās Jēkaba
meitai Dīnai, un viņš iemīlēja jaunavu un runāja laipnīgi ar
viņu.

Un Šehems sacīja savam tēvam
Hamoram: "Iegūsti man šo meitu par sievu." ...

Un Šehems sacīja viņas tēvam un
viņas brāļiem: "Kaut es atrastu labvēlību jūsu acīs! Ko jūs no
manis prasīsit, to es došu. Lai cik lielu atpirkšanas maksu un cik
daudz dāvanu jūs prasītu no manis, es tās došu, kā jūs sacīsit man,
tikai dodiet jaunavu man par sievu."

Un Jēkaba
dēli atbildēja Šehemam un viņa tēvam Hamoram ar viltu, tāpēc ka
viņš bija apsmējis Dīnu, viņu māsu, un teica tam: "Mēs nevaram to pielaist, ka dodam savu māsu
vīram, kas neapgraizīts, jo tas mums ir apkaunojums. Tikai ar
vienu noteikumu mēs to varam darīt, ka jūs kļūtu kā mēs, apgraizīdami visus vīrus. Tad mēs dotu
savas meitas jums un ņemtu
jūsu meitas, un mēs dzīvotu ar jums un būtu viena tauta. Bet, ja
jūs nepaklausīsit mums un neliksit apgraizīties, tad mēs paņemsim
savu meitu un aiziesim."

Šie vārdi patika Hamoram un
Šehemam, Hamora dēlam. ...

Un visi, kas tik mēdza nākt pa
viņu pilsētas vārtiem, paklausīja Hamoram un viņa dēlam, un visi
vīri tika apgraizīti, visi, kas gāja pa viņu pilsētas vārtiem.

Un notika,
trešajā dienā, kad tiem bija sāpes, Simeons un Levijs, abi Jēkaba
dēli, Dīnas brāļi, paņēma katrs pa zobenam, netraucēti ienāca
pilsētā un apkāva visus vīrus. Un tie nokāva ar zobena asmeni Hamoru un viņa dēlu Šehemu
un paņēma no Šehema nama Dīnu un izveda to ārā.

Un Jēkaba dēli gāja pie
pārmāktiem un aplaupīja pilsētu, kurā viņu māsa bija tikusi
apsmieta (1.Mozus 34:1–4, 11–18; 24–27).






7. GIBEONIEŠI BIJA
LIEKUĻI. Viņi atklāti demonstrēja, ka esot vēstneši, kas nākuši no
tālas zemes.

Kad nu Gibeonas iedzīvotāji dzirdēja, ko Jozua bija
darījis ar Jēriku un ar Aju, tad arī tie rīkojās ar viltu: viņi nogāja, apgādājās ar
pārtiku un ņēma līdzi uz saviem ēzeļiem vecus maisus un
nodriskātus ādas vīna traukus, kas bija saplaisājuši un salāpīti, ar vecām, salāpītām
sandalēm kājās un novalkātiem apmetņiem mugurā, un visa viņu
ceļamaize bija sakaltusi un sapelējusi.

Un tie nāca pie Jozuas Gilgalas
nometnē un sacīja viņam un Israēla vīriem: "Mēs esam nākuši no
tālas zemes, bet tagad slēdziet ar mums derību." Tad Israēla vīri
atbildēja hīviešiem: "Varbūt jūs jau dzīvojat mūsu vidū – kā tad
lai mēs slēdzam ar jums derību?"

Tad tie
apgalvoja Jozuam: "Mēs esam
tavi kalpi." Un Jozua viņiem jautāja: "Kas jūs esat, un no kurienes
jūs nākat?"

Tad tie viņam
atbildēja: "Mēs, tavi kalpi, nākam no visai tālas zemes Tā Kunga,
tava Dieva, Vārda dēļ, jo mēs
esam dzirdējuši Viņa slavu un arī visu to, ko Viņš ir darījis
Ēģiptē. Un tāpat arī visu to, ko Viņš ir darījis tiem diviem
amoriešu ķēniņiem viņpus Jordānas, Hešbonas ķēniņam Sihonam un
Basanas ķēniņam Ogam, kas dzīvoja Aštarotā. Tāpēc mūsu vecaji un
visi, kas dzīvo mūsu zemē, mūs skubināja, teikdami: ņemiet savās
rokās ceļamaizi, dodieties tiem ceļā pretī un sakiet viņiem: mēs
esam jūsu kalpi, un tagad slēdziet ar mums derību.

Un šeit ir mūsu maize, mēs to
siltu paņēmām līdzi no savām mājām ceļam tanī dienā, kad mēs
izgājām, lai dotos pie jums, bet nu redziet, cik tā ir sakaltusi un
sapelējusi. Un šie ādas vīna trauki, ko mēs piepildījām, tie bija
pilnīgi jauni, bet tagad tie ir saplaisājuši gabalos, kā jūs to
redzat, un mūsu drēbes un mūsu sandales ir galīgi nolietotas pārāk
tālajā ceļā."

Tad Israēla vīri ņēma gan no
viņu ceļamaizes, bet tie neprasīja Tā Kunga gribu. Un Jozua
noslēdza ar viņiem mieru un noslēdza ar tiem derību, ka viņš tos
atstās dzīvus, un draudzes vadoņi nodeva tiem zvērestu.

Bet pēc trim
dienām, kad tie bija noslēguši derību ar viņiem, tie dzirdēja, ka
viņi esot to kaimiņi, jo dzīvojot to vidū (Jozuas 9:3–16).






Kā atklāt
liekuļus

Katrs līderis
sastapsies ar viltus ekspertiem. Daudzi ir viltīgi aktieri, kas
izliekas esam tev lojāli, kad faktiski viņi ir tavi ienaidnieki. Šī
grāmata spēj tev palīdzēt atpazīt tādu ļaužu klātbūtni tavā tuvumā,
kas pastāvīgi izliekas esam tie, kas viņi patiesībā nav. Nekļūsti
pievilts caur šķietami pazemīgu ļaužu sejām, kas ir kā vilki,
tērpušies avju ādās, kas tikai ārēji atzīst katru tavu lēmumu.
Daudzi no šiem ļaudīm tikai izliekas. Tev jāiet soli tālāk un
jāatklāj patiesību par ikvienu, kas ir tev apkārt. Vēro tos, kas
daudz nerunā. Tie ir tie, kam ir daudz, ko sevī slēpt. Cilvēki, kas
neko nestāsta, kad atrodas tavā tuvumā, bet daudz runā, kad
atrodas atdalīti no tevis, ir labs piemērs ļaudīm, kas tikai
izliekas. Kāpēc rādīt vienu ainu, kad tu esi viņu tuvumā, un
pavisam citu ainu, kad esi tālāk no viņiem?

Simsons atradās lielās briesmās, kad atpūtās sievietes
tuvumā, kas tikai izlikās. Tā arī tu nonāksi lielās briesmās, kad
tu atpūtīsies viltus sekotāju tuvumā, kam patiesībā tu nemaz
nepatīci! Vairums ļaužu, kas tikai izliekas, ir ļoti bīstami un var
izraisīt visļaunāko krīzi tavā kalpošanā. Tev nav jābūt pārāk
naivam un nav jāpieņem šķietami klusos un nepazīstamos
ļaudis. Bībele māca mums pārbaudīt visas
lietas un tad turēties pie tā, kas ir labs.

